Franziska só vermoor | Maroela Media
Die nadoodse ondersoek het ook gewys dat sy met 'n stomp voorwerp geslaan en verkrag is. Vier mans is tans in aanhouding op aanklag van verkragting, roof en moord nadat die tienermeisie se liggaam op 7 Maart in die Tokai-woud in die suidelike voorstede van Kaapstad gevind is.
Die vier verdagtes se name kan nie bekend gemaak word voordat hulle gepleit het nie, weens die verkragtingsaanklagte. Twee van die verdagtes het Donderdag met hul bogtogaansoek voortgegaan. Een van die beskuldigdes het vroeër sy aansoek om borgtog laat vaar aangesien hy tans op parool is in 'n ander saak. Die ander verdagte het Donderdag besluit om nie vir borgtog aansoek te doen nie.
Die twee beskuldigdes wat om borgtog aansoek doen, het beëdigde verklarings by die hof ingedien. Een van die beskuldigdes het aangevoer hy is verslaaf aan dwelms. Monique Carstens, sy regsverteenwoordiger, het aangevoer dit is noodsaaklik dat hy vrygelaat word sodat hy na 'n rehabilitasiesentrum kan gaan. Hy het vorige veroordelings vir huisbraak, diefstal en die besit van gesteelde goedere. Volgens die beskuldigde was hy in 'n winkel toe een van die ander beskuldigdes hom genader het oor 'n selfoon wat laasgenoemde wou verkoop. Hy het hom glo geld aangebied vir dwelms indien hy hom sou help om die foon te verkoop. "As ek geweet het waar hy die foon gekry het, sou ek hom nooit gehelp het nie."
Bogenoemde beskuldigde sowel as die ander beskuldigde wat om borgtog aansoek gedoen het, ontken dat hulle enigsins betrokke was by of kennis het van die moord op Franziska. Die tweede beskuldigde wat om borgtog aansoek gedoen het, het gesê hy het vorige veroordelings vir diefstal en die besit van dwelms. Albei beskuldigdes het aangevoer dat hulle onskuldig is tot hulle skuldig bewys word en dat dit in belang van geregtigheid sal wees om hulle op borgtog vry te laat.
Landdros Hafeesa Mohamed het die saak tot 6 Mei uitgestel wanneer sy uitspraak sal lewer.
Sies dit is vreeslik arme kind, dit moes verskriklik gewees het!!! hoop hulle vergaan in die tronk!!!
Weereens "uit op parool"! SA se regstelsel stel wets gehoorsame burgers teleur!
Ek is seker dis hier waar n ouer gertegtigheid in eie hande wil neem……..
Ek weet mens mag nie haat nie maar ek voel om te HAAT met hoofletters.
Ek mag nie oordeel nie maar ek moet myself keer om te dink hoe hul eintlik stuk vir stuk vernietig moet word.
Rus sag liewe meisie…sterkte ouers..my hart is stukkend vir jul part.
GEMORS!!! Doodstraf dis al wat haar vreeslike dood sal regverdig! Hulle verdien nie parool nie, hulle verdien nie tronkstraf nie. Hul verdien doodstraf. Anoniem ek stem saam met jou, mens kan nie anders as om hulle met'n passie te haat aan dit wat aan 'n onskuldige kind gedoen is, en die manier hoe sy doodgemaak is, dis wreed verby. Ek hoop hul kry wat hul toekom